8.8.87 Επίσημη Εφημερίδα των Ευρωπαϊκών Κοινοτήτων Αριθ. C 211/5 
ΣΥΜΠΕΡΑΣΜΑΤΑ ΤΟΥ ΣΥΜΒΟΥΛΙΟΥ ΚΑΙ ΤΩΝ ΥΠΟΥΡΓΩΝ ΠΑΙΔΕΙΑΣ 
ΠΟΥ ΣΥΝΕΡΧΟΝΤΑΙ ΣΤΑ ΠΛΑΙΣΙΑ ΤΟΥ ΣΥΜΒΟΥΛΙΟΥ 
της 14ης Μαΐου 1987 
Σχετικά με τη συνεχή επιμόρφωση των εκπαιδευτικών λειτουργών 
(87/C211/02) 
1. Το Συμβούλιο και οι υπουργοί παιδείας που συνέρχονται στα πλαίσια του Συμβουλίου είχαν 
επιφυλάξει ευνοϊκή υποδοχή σε υπόμνημα της προεδρίας αναφερόμενο στην ανάληψη μεσοπρό­
θεσμων δράσεων στον εκπαιδευτικό τομέα, στο οποίο τίθεται, μεταξύ άλλων, το θέμα των σπουδών 
των εκπαιδευτικών λειτουργών. 
2. Αποδίδουν όλως ιδιαίτερη σημασία στη συνεχή επιμόρφωση των εκπαιδευτικών λειτουργών 
εξαιτίας των σημερινών κοινωνικών, τεχνςλογικών, οικονομικών και δημογραφικών μεταβολών. Η 
εντατικοποίηση της προσπάθειας σ' αυτόν τον τομέα συμπορεύεται με το αυξανόμενο ενδιαφέρον 
για τη συνεχή επιμόρφωση του προσωπικού στις επιχειρήσεις και στη βιομηχανία. 
3. Σημείωσαν με ενδιαφέρον τη μελέτη της Επιτροπής σχετικά με τη συνεχή επιμόρφωση των 
εκπαιδευτικών λειτουργών στα δώδεκα κράτη μέλη, μελέτη η οποία παρουσιάστηκε και στη μόνιμη 
συνδιάσκεψη των ευρωπαίων υπουργών παιδείας (γραμματεία: Συμβούλιο της Ευρώπης) στο Ελ­
σίνκι, στις 5 έως 7 Μαΐου 1987, και ζήτησαν από την Επιτροπή να φροντίσει ώστε να κυκλοφορήσει 
ευρύτατα η μελέτη αυτή και να ενημερώνει συστηματικά το περιεχόμενο της με τη βοήθεια του 
δικτύου EURYDICE. 
4. Φρονούν ότι, για να προωθηθεί η συνεχής επιμόρφωση των εκπαιδευτικών λειτουργών, πρέπει: 
— να αποσαφηνιστούν οι στόχοι αυτού του τομέα, 
— να παρέχεται ευρύ φάσμα συγκροτημένων και ευέλικτων προγραμμάτων επιμόρφωσης, 
— να συνδεθούν όσο το δυνατόν περισσότερο τα προγράμματα συνεχούς επιμόρφωσης με διάφορα 
σχέδια επαγγελματικής ανάπτυξης που θα εκπονήσουν οι κύκλοι στους οποίους απευθύνονται, 
— να αυξηθούν τα κονδύλια της συνεχούς επιμόρφωσης, 
— να αναπτυχθεί μεγαλύτερη συνοχή ανάμεσα στις βασικές σπουδές και τη συνεχή επιμόρφωση. 
5. Καλούν την Επιτροπή, προκειμένου να σημειωθούν πλουσιότερες εξελίξεις στον τομέα αυτόν 
μέσα στα κράτη μέλη: 
— να προωθήσει συναντήσεις μεταξύ οργανωτικών στελεχών (περιφερειακών και εθνικών) επωμι­
σμένων με ομοειδή καθήκοντα στα επιμέρους κράτη μέλη, η πρώτη από τις οποίες θα πραγματο­
ποιηθεί τον Ιούλιο 1987 στα πλαίσια θερινού πανεπιστημίου διοργανωμένου από το ισπανικό 
υπουργείο παιδείας σε συνεργασία με την Επιτροπή, 
— να αναλάβει το συντονισμό μελετών συγκεκριμένων περιπτώσεων και αναλύσεων επιμορφωτικής 
στρατηγικής που θα εκπονηθούν από αρμόδιους ή εμπειρογνώμονες διαφόρων κρατών μελών 
σχετικά με αποφασιστικά στοιχεία της αποτελεσματικότητας της συνεχούς επιμόρφωσης, 
— να διοργανώσει νέα συνάντηση των ανωτέρων υπαλλήλων, προκειμένου να εξετάσουν τα αποτε­
λέσματα των εν λόγω εργασιών, 
— να εξετάσει, σε συνεργασία με την Επιτροπή Παιδείας, και άλλες πρωτοβουλίες που θεωρούνται 
αναγκαίες στον τομέα της συνεχούς επιμόρφωσης των εκπαιδευτικών. 
Σε όλες αυτές τις εργασίες θα πρέπει να λαμβάνονται αδιαλείπτως υπόψη οι δραστηριότητες του 
ΟΟΣΑ και του Συμβουλίου της Ευρώπης στον τομέα των σπουδών των εκπαιδευτικών. Σκόπιμο θα 
ήταν, επίσης, οι εργασίες αυτές να συνδεθούν στενά με τις εργασίες του ευρωπαϊκού κέντρου για την 
ανάπτυξη της επαγγελματικής εκπαίδευσης (CEDEFOP), που είναι αφιερωμένες στην εκπαίδευση των 
εκπαιδευτικών. 
6. Καλούν την Επιτροπή να τους υποβάλει έκθεση σχετικά με τα αποτελέσματα των ανειλημ­
μένων εργασιών, μέχρι τις 31 Δεκεμβρίου 1989.